Tužba podnesena 19. prosinca 2024. – Mostostal/EUIPO – Mostostal Siedlce (MOSTOSTAL)
(predmet T-663/24)
Jezik na kojem je tužba podnesena: engleski
Stranke
Tužitelj: Mostostal S.A. (Varšavska, Poljska) (zastupnik: C. Saettel, odvjetnik)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: Mostostal Siedlce sp. z o.o. (Siedlce, Poljska)
Podaci o postupku pred EUIPO-om
Nositelj spornog žiga: tužitelj pred Općim sudom
Predmetni sporni žig: verbalni žig Europske unije MOSTOSTAL – žig Europske unije br. 9 329 848
Postupak pred EUIPO-om: postupak za brisanje
Pobijana odluka: odluka prvog žalbenog vijeća EUIPO-a od 8. listopada 2024. u predmetu R 2453/2019-1
Tužbeni zahtjev
Tužitelj od Općeg suda zahtijeva da:
poništi pobijanu odluku;
podredno, djelomično poništi pobijanu odluku u dijelu u kojem je njome odbijena žalba u pogledu usluga iz razreda 35, za koje je tužitelj podnio dokaz o stvarnoj uporabi spornog žiga;
naloži EUIPO-u i drugoj stranci u postupku pred žalbenim vijećem snošenje svih troškova postupka pred Općim sudom, uključujući troškove u vezi s postupkom pred prvim žalbenim vijećem.
Tužbeni razlog
povreda članka 94. stavka 1. Uredbe (EU) 2017/1001 Europskog parlamenta i Vijeća;
povreda članka 58. stavka 1. točke (a) Uredbe (EU) 2017/1001 Europskog parlamenta i Vijeća.
____________